Αίτηση - Δήλωση με την οποία το φυσικό ή νομικό πρόσωπο ζητά τη χορήγηση αδείας κατοχής κινητών αρχαίων μνημείων, σύμφωνα με τις διατάξεις του Ν.3028/2002.
Στην αίτηση θα πρέπει να αναγράφονται: *α) τα προσωπικά στοιχεία του αιτούντος: επώνυμο, όνομα, πατρώνυμο, μητρώνυμο, τόπος και ημερομηνία γέννησης, επάγγελμα, ΑΔΤ, ΑΦΜ, διεύθυνση κατοικίας και τηλέφωνο επικοινωνίας, *β) ο ακριβής αριθμός των δηλωθέντων αρχαίων, ο τρόπος απόκτησης, ο χρόνος απόκτησης και ο τόπος φύλαξης. *γ) δήλωση του αιτούντος ότι αποδέχεται την αυτεπάγγελτη αναζήτηση του Ποινικού του Μητρώου από την Υπηρεσία για την έκδοση της σχετικής αδείας και ότι θα προσκομίσει εν πρωτοτύπω υπεύθυνη δήλωση του Ν. 1599/86, ότι διώκεται/δεν διώκεται ποινικά και ότι έχει/δεν έχει καταδικασθεί ποτέ στο παρελθόν για κακούργημα ή παράβαση του νόμου περί προστασίας της πολιτιστικής κληρονομιάς ή για πλαστογραφία, δωροδοκία, κλοπή, υπεξαίρεση και αποδοχή προϊόντων εγκλήματος (Ν. 3028/2002, αρ. 23γ). Η αίτηση θα πρέπει να συνοδεύεται απαραιτήτως από ενδεικτικές φωτογραφίες των δηλωθέντων αρχαίων. Εφόσον ο αιτών το επιθυμεί, μπορεί να ζητήσει να του χορηγηθεί προς συμπλήρωση έντυπο Αίτησης-Δήλωσης συγκεκριμένου προτύπου, από την αρμόδια Εφορεία Αρχαιοτήτων, στην οποία ανήκει, ανάλογα με τον τόπο κατοικίας του. Η αίτηση θα συμπληρώνεται και θα υπογράφεται ενώπιον υπαλλήλου της Υπηρεσίας, ή θα αποστέλλεται το πρωτότυπο, με βεβαίωση του γνησίου της υπογραφής.
Κατάθεση από τον αιτούντα (δια ζώσης ή ταχυδρομικά)
Όποιος βρίσκει ή αυτός στον οποίο περιέρχεται κινητό αρχαίο που χρονολογείται έως και το έτος 1453, οφείλει να το δηλώνει χωρίς υπαίτια καθυστέρηση στην πλησιέστερη αρχαιολογική, αστυνομική ή λιμενική αρχή και να το θέτει στη διάθεσή της.
Άδεια Κατοχής δεν χορηγείται, εάν το δηλωθέν αρχαίο είναι ιδιαίτερα μεγάλης επιστημονικής ή καλλιτεχνικής σημασίας και είναι ανάγκη να βρίσκεται υπό την άμεση προστασία του Δημοσίου (άρθρο 23, παρ. 2α, Ν.3028/2002).
Άδεια Κατοχής δεν χορηγείται σε φυσικό ή νομικό πρόσωπο, εάν ο αιτών δεν διασφαλίζει την ικανοποιητική φύλαξη και διατήρησή του, ιδίως εάν δεν δηλώνει κατάλληλο τόπο για τη φύλαξή του (άρθρο 23, παρ. 2β, του Ν. 3028/2002).
Άδεια κατοχής δεν χορηγείται, εάν ο αιτών δεν παρέχει τα εχέγγυα για την εκπλήρωση των υποχρεώσεων του κατόχου και ιδίως αν έχει καταδικαστεί αμετάκλητα για κακούργημα ή παράβαση της νομοθεσίας για την προστασία της πολιτιστικής κληρονομιάς ή για πλαστογραφία, δωροδοκία, κλοπή, υπεξαίρεση ή αποδοχή προϊόντων εγκλήματος. Το κώλυμα υπάρχει και για όσο χρόνο εκκρεμεί η ποινική δίωξη για μια από τις παραπάνω πράξεις. Η αίτηση μπορεί επίσης να απορριφθεί αν διατάχθηκε η αναστολή εκτέλεσης της ποινής που επιβλήθηκε για μια από τις παραπάνω πράξεις ή αν η ποινική δίωξη για μια από αυτές έπαυσε οριστικά λόγω παραγραφής. Αν ο αιτών είναι νομικό πρόσωπο, τα πιο πάνω κωλύματα πρέπει να μην συντρέχουν στο πρόσωπο αυτών που ασκούν ή άσκησαν τη διοίκησή του (Ν.3028/2002, άρθρο 23, παρ. 2γ).
Προϋποθέσεις περί μη τέλεσης αξιόποινων πράξεων
Η διαδικασία αποσκοπεί στη χορήγηση άδειας κατοχής κινητού αρχαίου μνημείου που χρονολογείται έως και το έτος 1453, του οποίου η κυριότητα ανήκει στο Δημόσιο. Απευθύνεται σε σε φυσικά ή νομικά πρόσωπα και δημόσιους φορείς.
Υπεύθυνη Δήλωση του Ν.1599/1986 περί ποινικής δίωξης ή μη του αιτούντος , σύμφωνα με το άρθρο 23. 2γ του Ν. 3028/2002 .
Πιστοποιητικό - Βεβαίωση αρμόδιας Δ.Ο.Υ περί υποβολής δήλωσης φόρου, σύμφωνα με το άρθρο 106, παρ.1 του Ν.2961/2001 περί Κυρώσεως του Κώδικα Διατάξεων Φορολογίας Κληρονομιών, Δωρεών, Γονικών Παροχών Προικών και κερδών από Λαχεία.
Πιστοποιητικά με τα οποία αποδεικνύεται το δικαίωμα του αιτούντος επί της κληρονομικής διαδοχής. Τα εν λόγω πιστοποιητικά απαιτούνται μόνο στην περίπτωση που τα δηλούμενα αρχαία έχουν κληρονομηθεί από τον αιτούντα, εκ διαθήκης ή εξ αδιαθέτου, από αναγνωρισμένο ή μη κάτοχο αρχαιοτήτων.
Καταστατικό ίδρυσης του Νομικού προσώπου, στο οποίο θα ορίζεται ο Πρόεδρος το Διοικητικού Συμβουλίου ή άλλος νόμιμος εκπρόσωπος αυτού.
Στην εν λόγω Υπεύθυνη Δήλωση και εφόσον: α) ο αιτών δεν έχει διωχθεί ποινικά θα πρέπει να δηλώνεται ότι: από όσα είμαι σε θέση να γνωρίζω : 1) δεν έχω παραπεμφθεί σε ποινική δίκη για πλημμέλημα ή κακούργημα με απευθείας κλήση ή βούλευμα την τελευταία πενταετία και 2) δεν έχει ασκηθεί σε βάρος μου ποινική δίωξη για οποιαδήποτε αξιόποινη πράξη από την εισαγγελική αρχή του τόπου της κατοικίας μου ούτε από άλλη εισαγγελική αρχή της χώρας. β) ο αιτών έχει διωχθεί ποινικά, θα πρέπει να συμπληρώνεται η αξιόποινη ή αξιόποινες πράξεις και στη συνέχεια, κατά περίπτωση, τα στοιχεία αα έως βδ. α) δηλώνω υπεύθυνα ότι ασκήθηκε σε βάρος μου ποινική δίωξη για ...... αα) απαλλάχτηκα με το αριθμ. βούλευμα του Συμβουλίου αβ) έπαυσε οριστικά η ποινική δίωξη με το αριθμ. βούλευμα του Συμβουλίου αγ) κηρύχθηκε απαράδεκτη η ποινική δίωξη με το αριθμ. βούλευμα του Συμβουλίου αδ) τέθηκε στο αρχείο η υπόθεση με την αριθμ. διάταξη ή αναφορά του Εισαγγελέα Πλημ/κών αε) έπαυσε η ποινική δίωξη, σύμφωνα με το άρθρο 31 παρ. 1 του ν. 3346/2005 β) δηλώνω υπεύθυνα ότι παραπέμφθηκα σε δίκη και : βα) αθωώθηκα με την αριθμ. απόφαση του ββ) έπαυσε οριστικά η ποινική δίωξη με την με αριθμ. απόφαση του βγ) κηρύχθηκε απαράδεκτη η ποινική δίωξη με την αριθμ. απόφαση του βδ) κρίθηκα ένοχος με την αριθμ. απόφαση του και καταδικάστηκα σε ποινή Εφόσον ο αιτών το επιθυμεί, μπορεί να ζητήσει να του χορηγηθεί προς συμπλήρωση έντυπο της Υπεύθυνης Δήλωσης συγκεκριμένου προτύπου, από την αρμόδια Εφορεία Αρχαιοτήτων, στην οποία ανήκει, ανάλογα με τον τόπο κατοικίας του. Η αίτηση θα συμπληρώνεται και θα υπογράφεται ενώπιον υπαλλήλου της Υπηρεσίας, ή θα αποστέλλεται το πρωτότυπο, με βεβαίωση του γνησίου της υπογραφής.
Το εν λόγω πιστοποιητικό απαιτείται μόνο στην περίπτωση που τα δηλούμενα αρχαία προέρχονται από αγορά από νόμιμο αρχαιοπωλείο. Στο εν λόγω πιστοποιητικό αναγράφονται τα στοιχεία του πωλητή, τα στοιχεία του αγοραστή, καθώς και τα αγορασθέντα αρχαία αντικείμενα, προσδιοριζόμενα από την αύξουσα αρίθμηση του αρχαιοπωλείου.
Το παραπάνω πιστοποιητικό απαιτείται μόνο στις περιπτώσεις μεταβίβασης αρχαίων αντικειμένων σε φυσικά ή νομικά πρόσωπα κατόπιν δωρεάς ή κατόπιν κληρονομιάς.
Το εν λόγω καταστατικό συνοδεύει υποχρεωτικά την αίτηση-δήλωση, στην περίπτωση που ο αιτών είναι νομικό και όχι φυσικό πρόσωπο. Η αίτηση υποβάλλεται στην αρμόδια Εφορεία Αρχαιοτήτων δια του Προέδρου ή άλλου νομίμου εκπροσώπου, κατόπιν απόφασης Διοικητικού Συμβουλίου.
Ο αιτών καλείται να προσκομίσει τα κάτωθι δικαιολογητικά, τα οποία διαφοροποιούνται σε περίπτωση που η κληρονομιά προέρχεται εκ διαθήκης και σε περίπτωση που προέρχεται εξ αδιαθέτου: *Α) Κληρονομιά εκ Διαθήκης # Ληξιαρχική πράξη θανάτου του κληρονομούμενου # Αντίγραφο διαθήκης όπου να δηλώνεται σαφώς το πρόσωπο που θα κληρονομήσει το αρχαίο / τα αρχαία. Σε διαφορετική περίπτωση ισχύουν τα όσα προβλέπονται για την κληρονομιά εξ αδιαθέτου (βλ παρακάτω, περίπτωση B). # Πιστοποιητικό περί μη δημοσίευσης άλλης διαθήκης του κληρονομούμενου, πλην της προαναφερόμενης, από την ημερομηνία του θανάτου του μέχρι την ημερομηνία έκδοσης απόφασης του ΥΠΠΟ περί αναγνώρισης κατοχής στο εν λόγω αρχαίο. Χορηγείται από τον αρμόδιο γραμματέα του δικαστηρίου της κληρονομιάς, δηλαδή του δικαστηρίου στην περιφέρεια του οποίου κατοικούσε ο κληρονομούμενος μέχρι του θανάτου του, καθώς και από τον αρμόδιο γραμματέα του Πρωτοδικείου Αθηνών. # Πιστοποιητικό του αρμόδιου γραμματέα του άνω δικαστηρίου της κληρονομιάς, περί του ότι το εκ διαθήκης κληρονομικό δικαίωμα του κληρονόμου επί της κληρονομιάς δεν έχει αμφισβητηθεί από οποιοδήποτε πρόσωπο δικαστικώς, δι εγέρσεως κατ’ αυτού (κληρονόμου) σχετικής αγωγής. # Πιστοποιητικό του αρμόδιου γραμματέα της κληρονομιάς, περί του ότι ο εκ διαθήκης κληρονόμος δεν έχει αποποιηθεί την επαχθείσα σ’ αυτόν ως άνω κληρονομιά, μέσα στην προβλεπόμενη από το νόμο προθεσμία (άρθρο 1847 του Αστικού Κώδικα), δηλαδή μέσα σε ένα τετράμηνο από την δημοσίευση της διαθήκης. # Πιστοποιητικού οικονομικού εφόρου περί υποβολής σ’ αυτόν της κατά νόμον δηλώσεως ή εκδόσεως υπό τούτου πράξεως επιβολής φόρου. *Β) Κληρονομιά εξ Αδιαθέτου # Ληξιαρχική πράξη θανάτου του κληρονομούμενου # Πιστοποιητικό περί μη δημοσίευσης διαθήκης του κληρονομούμενου, από την ημερομηνία του θανάτου του μέχρι την ημερομηνία έκδοσης απόφασης του ΥΠΠΟ περί αναγνώρισης κατοχής στο εν λόγω αρχαίο / στα εν λόγω αρχαία. Χορηγείται από τον αρμόδιο γραμματέα του δικαστηρίου της κληρονομιάς, δηλαδή του δικαστηρίου στην περιφέρεια του οποίου κατοικούσε ο κληρονομούμενος μέχρι του θανάτου του, καθώς και από τον αρμόδιο γραμματέα του Πρωτοδικείου Αθηνών. # Πιστοποιητικό εγγυτέρων συγγενών από το οποίο να προκύπτει η συγγενική σχέση του κληρονόμου προς τον κληρονομούμενο και η οποία παρέχει εκ του νόμου κληρονομικό δικαίωμα επί της άνω κληρονομιάς, εν όλω ή εν μέρει (άρθρα 1813 και 1823 του Αστικού Κώδικα). # Πιστοποιητικό του αρμόδιου γραμματέα του άνω δικαστηρίου της κληρονομιάς, περί του ότι το εξ αδιαθέτου κληρονομικό δικαίωμα του κληρονόμου επί της κληρονομιάς δεν έχει αμφισβητηθεί από οποιοδήποτε πρόσωπο δικαστικώς, δι εγέρσεως κατ’ αυτού (κληρονόμου) σχετικής αγωγής. # Πιστοποιητικό του αρμόδιου γραμματέα της κληρονομιάς, περί του ότι ο εξ αδιαθέτου κληρονόμος δεν έχει αποποιηθεί την επαχθείσα σ’ αυτόν ως άνω κληρονομιά, μέσα στην προβλεπόμενη από το νόμο προθεσμία (άρθρο 1847 του Αστικού Κώδικα), δηλαδή μέσα σε ένα τετράμηνο από την δημοσίευση της διαθήκης. # Πιστοποιητικού οικονομικού εφόρου περί υποβολής σ’ αυτόν της κατά νόμον δηλώσεως ή εκδόσεως υπό τούτου πράξεως επιβολής φόρου. *ΕΝΑΛΛΑΚΤΙΚΑ Αντί των πιστοποιητικών 1 – 5 ο νόμος ορίζει ότι τόσο ο εκ διαθήκης όσο και ο εξ αδιαθέτου κληρονόμος μπορεί να προσκομίσει: # Το προβλεπόμενο από τα άρθρα 1956 επόμ. Αστικού Κώδικα κληρονομητήριο, πιστοποιητικό που εκδίδεται κατόπιν αποφάσεως του άνω δικαστηρίου της κληρονομιάς και το οποίο αποδεικνύει το κληρονομικό του δικαίωμα και τη μερίδα που αναλογεί σ’ αυτόν επί της κληρονομιάς και # Πιστοποιητικό του αρμοδίου γραμματέα του δικαστηρίου της κληρονομιάς περί του ότι το κληρονομητήριο τούτο δεν έχει αφαιρεθεί ούτε έχει κηρυχθεί ανίσχυρο από το δικαστήριο τούτο (άρθρο 1965 Αστικού Κώδικα). **Και σ’ αυτήν την περίπτωση ο κληρονόμος υποχρεούται να προσκομίσει το υπ’ αριθ. 6 ως άνω περιγραφέν πιστοποιητικό της οικονομικής εφορείας.
Χορήγηση Άδειας Κατοχής Κινητού Αρχαίου Μνημείου
Τμήμα Εποπτείας Ιδιωτικών Συλλογών και Αρχαιοπωλείων
Σύμφωνα με το άρθρο 24 του Ν.3028/2002 "Όποιος βρίσκει ή αυτός στον οποίο περιέρχεται κινητό αρχαίο που χρονολογείται έως και το 1453, οφείλει να το δηλώνει χωρίς υπαίτια καθυστέρηση".
Για την προστασία των Αρχαιοτήτων και εν γένει της Πολιτιστικής Κληρονομιάς Α. 23 Όροι και προϋποθέσεις κατοχής κινητών μνημείων Α. 58 Κυρώσεις στην περίπτωση παράβασης της υποχρέωσης δήλωσης μνημείου Α. 67 Κυρώσεις στις περιπτώσεις πλημμελούς φύλαξης, διατήρησης ή συντήρησης μνημείου
Υποβολή από τον αιτούντα της έντυπης αίτησης-Υπεύθυνης Δήλωσης, της έντυπης Υπεύθυνης Δήλωσης περί ποινικής δίωξης ή μη και των τυχόν πρόσθετων δικαιολογητικών, που απαιτούνται κατά περίπτωση, στην αρμόδια Εφορεία Αρχαιοτήτων του ΥΠΠΟΑ. Η αίτηση πρωτοκολλείται και ο αριθμός πρωτοκόλλου δίδεται στον αιτούντα.
Κατόπιν αυτοψίας στον τόπο φύλαξης των δηλωθέντων αντικειμένων, γίνεται η καταγραφή και η φωτογράφιση των αντικειμένων από αρχαιολόγους της αρμόδιας Εφορείας Αρχαιοτήτων.
Ο περιγραφικός κατάλογος περιλαμβάνει, με αύξουσα αρίθμηση, τα αντικείμενα που εμπίπτουν στις διατάξεις του Ν. 3028/2002 (αρ.20, παρ.1α και άρ.23, παρ.2), για καθένα εκ των οποίων δηλώνεται το είδος, οι διαστάσεις, το υλικό κατασκευής, η κατάσταση διατήρησης, σύντομη περιγραφή και χρονολόγηση. Ο κατάλογος φέρει την υπογραφή του συντάξαντα αρχαιολόγου.
Κατόπιν αυτεπάγγελτης αναζήτησης από την αρμόδια Εφορεία Αρχαιοτήτων του ΥΠΠΟΑ (εγκύκλιος υπ.αριθμ. 92607/21.9.2005 του Υπουργείου Δικαιοσύνης), αποστέλλεται ψηφιακά από την αρμόδια Υπηρεσία Ποινικού Μητρώου αντίγραφο του Ποινικού Μητρώου του αιτούντος.
Η αρμόδια Εφορεία Αρχαιοτήτων απευθύνεται εγγράφως στο αρμόδιο Τμήμα Τεκμηρίωσης και Προστασίας Πολιτιστικών Αγαθών της Διεύθυνσης Τεκμηρίωσης και Προστασίας Πολιτιστικών Αγαθών, αποστέλλοντας περιγραφικό και φωτογραφικό κατάλογο των δηλωθέντων αρχαίων αντικειμένων, προκειμένου να διενεργηθεί ο έλεγχός τους, σύμφωνα με το αρχείο κλαπέντων/υπεξαιρεθέντων πολιτιστικών αγαθών που τηρείται στο Τμήμα.
Η αρμόδια Εφορεία Αρχαιοτήτων, στην οποία έχει υποβληθεί το αίτημα, ετοιμάζει τον φάκελο της υπόθεσης, συγκεντρώνοντας όλα τα απαιτούμενα δικαιολογητικά του αιτούντος καθώς και τις έγγραφες απαντήσεις των συναρμόδιων Υπηρεσιών. Η εισήγηση της Εφορείας, μαζί με το φάκελο της υπόθεσης, αποστέλλεται στο αρμόδιο Τοπικό Συμβούλιο Μνημείων.
Η υπόθεση εισάγεται στο αρμόδιο Τοπικό Συμβούλιο Μνημείων, στο οποίο εισηγείται η αρμόδια Εφορεία Αρχαιοτήτων. Το Συμβούλιο γνωμοδοτεί για τη χορήγηση ή μη αδείας κατοχής στον αιτούντα. Η γνωμοδότηση, μαζί με τον φυσικό φάκελο της υπόθεσης, αποστέλλεται από τη Γραμματεία του Τοπικού Συμβουλίου στο αρμόδιο Τμήμα Εποπτείας Ιδιωτικών Αρχαιολογικών Συλλογών και Αρχαιοπωλείων της Διεύθυνσης Τεκμηρίωσης και Προστασίας Πολιτιστικών Αγαθών, για την έκδοση της Απόφασης.
Κατόπιν ενδελεχούς ελέγχου του φακέλου της υπόθεσης και σύμφωνα με τη γνωμοδότηση του Τοπικού Συμβουλίου, το αρμόδιο Τμήμα Εποπτείας Ιδιωτικών Αρχαιολογικών Συλλογών και Αρχαιοπωλείων της Διεύθυνσης Τεκμηρίωσης και Προστασίας Πολιτιστικών Αγαθών προχωρά στην έκδοση της Απόφασης χορήγησης ή μη αδείας κατοχής των δηλούμενων αρχαίων αντικειμένων. Η Απόφαση, με τον συνημμένο περιγραφικό κατάλογο των αντικειμένων, κοινοποιείται στον αιτούντα , καθώς και στις συναρμόδιες Υπηρεσίες του ΥΠΠΟΑ που ενήργησαν κατά την πορεία της υπόθεσης.
Οι συναρμόδιες Υπηρεσίες του Υπουργείου Πολιτισμού καλούνται να εκδηλώσουν εγγράφως ενδιαφέρον ή μη απόκτησης για τα δηλούμενα αρχαία αντικείμενα, όταν αυτά εμπίπτουν στη δική τους αρμοδιότητα (π.χ. το Νομισματικό Μουσείο για τα νομίσματα, η Εφορεία Εναλίων Αρχαιοτήτων για τις ενάλιες αρχαιότητες, οι αρμόδιες Εφορείες Αρχαιοτήτων για αντικείμενα για τα οποία δηλώνεται προέλευση από περιοχές αρμοδιότητάς τους κ.λπ..).
Για την εύρεση της αρμόδιας περιφερειακής ή ειδικής περιφερειακής Υπηρεσίας του ΥΠΠΟΑ, βλέπε οργανόγραμμα Υπουργείου Πολιτισμού. https://www.culture.gov.gr/el/ministry/SitePages/structure.aspx Οι ανωτέρω Περιφερειακές Υπηρεσίες υπάγονται στη Γενική Διεύθυνση Αρχαιοτήτων και Πολιτιστικής Κληρονομιάς.
α) Ο χρόνος ολοκλήρωσης του βήματος είναι ανάλογος του αριθμού των προς έλεγχο αρχαίων κινητών μνημείων. β) Σε περίπτωση που εκφραστεί αμφιβολία για τη γνησιότητα ή μη των δηλωθέντων αρχαίων αντικειμένων, ακολουθούν ενέργειες για τη μεταφορά τους στα αρμόδια Μουσεία του ΥΠΠΟΑ και τη διενέργεια πραγματογνωμοσύνης.
α) Ο χρόνος ολοκλήρωσης του βήματος είναι ανάλογος του αριθμού των προς έλεγχο αρχαίων κινητών μνημείων. β) Σε περίπτωση που η αρμόδια Εφορεία Αρχαιοτήτων δεν διαθέτει αρχαιολόγο συναφούς ειδικότητας με τα δηλωθέντα αντικείμενα (π.χ. νομισματολόγο, επιγραφολόγο, αρχαιολόγο αρμόδιο για ενάλιες αρχαιότητες κ.λ.π.), ζητείται η συνδρομή των αρμόδιων Υπηρεσιών του Υπουργείου Πολιτισμού και Αθλητισμού για την επιστημονική τεκμηρίωση των αντικειμένων.
Ο χρόνος ολοκλήρωσης του βήματος είναι ανάλογος του αριθμού των προς έλεγχο αρχαίων κινητών μνημείων.
Στην περίπτωση που για τα δηλούμενα αρχαία αντικείμενα της ίδιας αίτησης είναι συναρμόδιες περισσότερες από μία Υπηρεσίες του Υπουργείου, απαιτείται συνεισήγηση στο αρμόδιο Τοπικό Συμβούλιο.
Κατά τον έλεγχο του φακέλου της υπόθεσης και πριν την έκδοση της Απόφασης, ενδέχεται να γίνουν πρόσθετες ενέργειες από το αρμόδιο Τμήμα Εποπτείας Ιδιωτικών Αρχαιολογικών Συλλογών και Αρχαιοπωλείων, με αλληλογραφία με τις συναρμόδιες Υπηρεσίες του ΥΠΠΟΑ ή τον πολίτη για την πληρότητα του φακέλου της υπόθεσης, καθώς και αναζήτηση επικαιροποιημένου ποινικού μητρώου του αιτούντα.
Καταγραφή - φωτογράφιση των δηλωθέντων αρχαίων αντικειμένων.
Σύνταξη περιγραφικού καταλόγου των δηλωθέντων αρχαίων αντικειμένων.
Εκδήλωση ή μη ενδιαφέροντος απόκτησης των δηλούμενων αντικειμένων από συναρμόδιες Υπηρεσίες του ΥΠΠΟΑ.
Αυτεπάγγελτη αναζήτηση του ποινικού μητρώου του αιτούντος.
Έλεγχος των δηλούμενων αρχαίων αντικειμένων από το Τμήμα Τεκμηρίωσης και Προστασίας Πολιτιστικών Αγαθών της Διεύθυνσης Τεκμηρίωσης και Προστασίας Πολιτιστικών Αγαθών.
Εξέταση - γνωμοδότηση από το αρμόδιο Τοπικό Συμβούλιο Μνημείων.
Έκδοση Απόφασης για τη χορήγηση ή μη αδείας κατοχής αρχαίων αντικειμένων.
Εισήγηση της αρμόδιας Εφορείας Αρχαιοτήτων του Υπουργείου Πολιτισμού στο αρμόδιο Τοπικό Συμβούλιο Μνημείων.
Οργανόγραμμα Γενικής Διεύθυνσης Αρχαιοτήτων και Πολιτιστικής Κληρονομιάς